અમરેલી,સૌરાષ્ટ્રમાં અમરેલી જિલ્લો કાઠીયાવાડતરીકે પ્રસિધ્ધ છે અને અહી સૌથી વધારે રાજ સુશિક્ષીત એવા ગાયકવાડ સ્ટેટનું હતું અનેક બહારવટીયા અને અનેક પાવન સંતો તથા રાજયના પ્રથમ મુખ્યમંત્રીશ્રી ડૉ. જિવરાજ મહેતા જેવા રાજકીય આગેવાનોની ભુમી અમરેલી હવે કંઇક કરવટ બદલી રહી હોય તેમ લાગી રહયું છે કારણ કે રખાવટ અને સબંધો અને સંતોની આ પાવક ભુમીમાં મારામારી અને કાયદાનો ભંગ કરવા જેવા બનાવોમાં સંડોવાઇને સરેરાશ 37 મીનીટે જિલ્લાનો એક નાગરિક પોલીસના લોકઅપનો મહેમાન બની રહયો છે જેથી હવે એ સવાલ ઉઠી રહયો છે કે આપણે કોણ હતા અને હવે કયાં જઇ રહયા છીએ…આખા ભારત વર્ષમાં એક પરિવારની જેમ રહેવામાં ગુજરાત અને તેમાય સૌરાષ્ટ્રનો નંબર આવે અને તેમાય કોક માટે માથું મુકી દેવાની બાબતમાં તો અને મહેમાનગતીમાં કાઠીયાવાડ એટલે કે અમરેલી જિલ્લો પંકાય છે અનેક સંતોની પ્રાગટય ભુમી અને રાજકીય આગેવાનો જન્મ અને કર્મભુમી એવા અમરેલી જિલ્લામાં આ લખનારે ભુતકાળમાં જયારે અમરેલી જિલ્લામાં બનતી અપરાધની ઘટનાઓ ઉપર સંશોધન અને સર્વે કર્યો હતો પંદરેક વર્ષ પહેલા 24 કલાકમાં 19 લોકોની કોઇને કોઇ ગુનામાં ધરપકડ થતી હતી જયારે આજના આ જ આંકડા ચિંતાજનક રીતે વધી ગયેલા સામે આવ્યા છે આજે 24 કલાકમાં 38 જેટલા લોકો કોઇને કોઇ ગુનામાં પોલીસના એરેસ્ટ રજીસ્ટરમાં ચડી રહયા છે.